《住金塔寺十四首 其十一》
明代·释函可

一僧腰背曲，见予多笑颜。少小绝世味，中岁历苦艰。

一从戈甲兴，展转岛屿间。来此十载馀，不复问人寰。

日日荷锄出，日日负薪还。自言用力惯，一生不敢閒。

令我闻斯言，惕然愧素餐。

作者简介：释函可（1611-1659），字祖心，号剩人，俗姓韩，名宗騋，广东博罗人。他是明代最后一位礼部尚书韩日缵的长子。明清之际著名诗僧。